85 



lens Tarsometatarsus, som de alle smelter sammen til. Man kan 

 med mere Ret paastaa, at Udviklingen her gaar fra det sammen- 

 satte til det enkelte. Og hvorfor er det »nødvendigt« at en 5 — 6 

 forskellige Knogleanlæg slutter sig sammen for at danne et enkelt 

 Ben, naar der findes en Mængde andre Knogler, som ikke an- 

 lægges paa denne Maade? Hvorfor skal Pygostylen dannes af 

 seks Hvirvelanlæg, hvorfor Sakrum sammensættes af mange? 



Der findes adskillige snyltende Dyr, som i udviklet Tilstand 

 kun bestaar af en Sæk tildels fyldt med Kønsceller, medens deres 

 Larver er udrustede med Sanseorganer, Munddele, talrige Lem- 

 mer o. s. V. Hvorledes er det muligt at paastaa, at disse Dyrs 

 Udvikling gaar fra det »enklere til det mere sammensatte«? — 

 Hvorfor er det »nødvendigt«, at der hos Bardehvalernes Foster 

 anlægges 42 Tænder i hver Kæbehalvdel, naar de forsvinder igen 

 inden Fødselen og erstattes med Barder? Det synes ganske umuligt 

 at forstaa dette uden som en Gentagelse fra Fortiden. 



Ved Bedømmelsen af Spørgsmaalet, om visse Fortidsstadier 

 gentages i Fosterudviklingen, tror jeg, at en Række gode Eks- 

 empler vil virke mere opklarende end Paastande og Overvejelser. 

 Jeg har derfor under min Søgen efter andre Ting optegnet alle 

 de Fosterejendommeligheder, der syntes mig egnede til at støtte 

 den udviklingshistoriske Grundregel, som jeg hellere vil kalde 

 den end biogenetisk Grundlov. Denne Samling af Eksempler gør 

 ikke i nogen Henseende Fordring paa at være fuldstændig — 

 den er tværtimod ret tilfældig, men dog langt fyldigere end i 

 Haandbøgerne, hvor man som Regel kun ser de samme 3 — 4 

 Eksempler optræde, ligesom Tordenskjolds Soldater: her er samlet 

 c. 50. For at lette Oversigten har jeg delt dem i fem Afsnit. 



LAVERE DYR 



Snylteformer (Parasiter) af Krebsdyr, som lever i Hud og Gæl- 

 ler af Fisk, er bleven uformelige, uleddede, sækagtige Dyr, med 

 i det højeste Spor af Lemmer. Deres systematiske Stilling var 

 længe miskendt af Forskerne, indtil deres Fosterudvikling viste, 

 at der af deres Æg fremkommer karakteristiske Krebsdyrlarver. 

 En Snylter fSacciilina carcinij hos en Strandkrabbe bestaar kun 

 af en Sæk med rodagtige Udløbere, der trænger ind i Krabbens 

 Krop, men dens Larvetilstand viser, at den tilhører en bestemt 

 Grui)pe (Rhizocephalia) af Rankefødder (CirripediaJ. — Med snyl- 

 tende Muslinger forholder det sig paa samme Maade. 



